Vrolike Liedjies volume 1 met CD
n Skatkis van Afrikaanse volksmusiek. Al die ou bekendes is hier, van “Bobbejaan klim die berg” tot “So ry die trein”, “Vader Jakob”, “Suikerbossie” en “Vat jou goed en trek, Ferreira”. Wat 'n pragtige geskenk vir enigeen wat lief is vir ons taal en ons herkoms! Dit is kosbare herinneringe wat ons nou met ons kinders kan deel.
Die 21 liedjies op die CD word fraai gesing deur jong en ouer leerlinge van 'n bekende musiekskool onder leiding van Delycia van der Merwe.
Illustrator: Dorothy Hill
Kleuterland is 'n pragtige kinderboek met 40 stories en pragtige illustrasies vir kleuters uit die verhaleskat van Helena J.F. Lochner en was oorspronklik deel van 'n reeks van ses bundels, onder andere Diereland, Storieland, Kammaland en Avontuurland. Dit is lekker-lees stories vir voorlees aan kleuters. Protea gaan dit weer publiseer in 'n nuwer moderne baadjie om hierdie wonderlike stories aan 'n nuwe generasie bekend te stel.
Riana Scheepers, Suzette Kotze-Myburgh, Gertie Smit
Hierdie bundel is die opvolger van die baie suksesvolle Rympies vir Pikkies en Peuters wat in 2015 verskyn het. Met sy prettige volkleur-illustrasies bied dit 'n keurversameling verse spesiaal saamgestel vir drie- tot vyfjariges. Digby 400 rympies deur meer as 100 skrywers dek al die onderwerpe wat deel is van klein kinders se leefwêreld - in heerlike, maklike, sprankelende Afrikaans. Aangesien die bundel sorgvuldig beplan is om aan nasionale opvoedkundige vereistes te voldoen, vorm dit 'n onmisbare hulpmiddel vir opvoeders en versorgers in speelskole, met 'n nuttige gebruiksgids agter ingesluit. Rympies vir Kleintjies en Kleuters sal egter ook tuis wees in elke huis - om nie te praat van kuiertyd by Ouma en Oupa nie!
Liedjies vir pikkies en peuters met CD
Gertie Smit (Samesteller)
Illustrator: Astrid en Nadia Blumer
Hierdie liedjieboek bestaan uit 40 versies uit die gewilde Rympies vir pikkies en peuters, deur Gertie Smit getoonset. Die boek bevat musieknotasie en 'n kleurillustrasie per liedjie en is volgens opvoedkundige vereistes vir die ouderdomsgroep (1 tot 3-jariges) saamgestel. Elke liedjie word op CD, wat saam met die boek verpak is, vertolk.
Illustrator: Andries & Erica Maritz
Also available in English The BIG Book Of Animal Stories